मत्स्यपालन, पशुपालन और डेयरी मंत्रालय
पशुपालन और डेयरी विभाग  ने स्वच्छता अभियान 3.0 - स्वच्छता ही सेवा  - 2023 के एक भाग के रूप में नई दिल्ली और देश भर के सभी क्षेत्रीय स्तर के अधीनस्थ संस्थानों में एक स्वच्छता कार्यक्रम "श्रमदान - स्वच्छता ही सेवा" का आयोजन किया
केंद्रीय मत्स्यपालन, पशुपालन और डेयरी मंत्री श्री परषोत्तम रूपाला ने गुजरात में स्वच्छता अभियान में भाग लिया
पशुपालन और डेयरी विभाग ने पशु पालन विभाग की सचिव श्रीमती अलका उपाध्याय के नेतृत्व में विभाग के अधिकारियों की सक्रिय भागीदारी के साथ कई कार्यक्रम आयोजित किए
पशुपालन और डेयरी विभाग  ने नई दिल्ली में पशु संगरोध और प्रमाणन सेवाएं  में स्वच्छता अभियान 3.0 - स्वच्छता ही सेवा  - 2023 के एक भाग के रूप में एक स्वच्छता कार्यक्रम "श्रमदान - स्वच्छता ही सेवा" का आयोजन किया।
केंद्रीय मत्स्य पालन, पशुपालन और डेयरी मंत्री श्री परषोत्तम रूपाला ने गुजरात में जामनगर के सिदसर में स्वच्छता अभियान में भाग लिया। उन्होंने एक जनसभा को संबोधित किया और स्वच्छता अभियान का शुभारंभ किया।
स्वच्छ भारत अभियान का यह चरण प्रधानमंत्री श्री नरेन्द्र मोदी की कचरा मुक्त भारत की परिकल्पना पर प्रकाश डालता है, जिसमें कचरे के वैज्ञानिक प्रबंधन, कचरे से कंचन और चक्रीय अर्थव्यवस्था पर ध्यान केंद्रित किया गया है। प्रधानमंत्री श्री नरेन्द्र मोदी की परिकल्पना का अनुसरण कराते हुए पशुपालन और डेयरी विभाग  ने पशुपालन विभाग  की सचिव श्रीमती अलका उपाध्याय के नेतृत्व में विभाग के अधिकारियों/कर्मचारियों की सक्रिय भागीदारी के साथ कई कार्यक्रम आयोजित किए हैं। पशु संगरोध और प्रमाणन सेवाएं  के कार्यक्रम में संयुक्त सचिव  और पशुपालन और डेयरी विभाग  के  और पशु संगरोध और प्रमाणन सेवाएं , नई दिल्ली के अन्य अधिकारियों ने भाग लिया। उन्होंने श्रमदान की कई गतिविधियों में भाग लिया और स्वच्छता की शपथ ग्रहण की। उन्होंने पशु संगरोध और प्रमाणन सेवाएं  की सभी गतिविधियों की समीक्षा की और सार्वजनिक शिकायतों को कम करने और जनता को सर्वोत्तम सेवाएं प्रदान करने के लिए अधिकारियों के प्रयासों की प्रशंसा की।
हरियाणा के गुरुग्राम में केंद्रीय कुक्कुट प्रदर्शन परीक्षण केंद्र  में आयोजित एक अन्य कार्यक्रम का नेतृत्व राष्ट्रीय पशुधन मिशन  के संयुक्त सचिव डॉ.ओ.पी. चौधरी ने किया। उन्होंने महात्मा गांधी जी को "पुष्पांजलि" अर्पित की और केंद्रीय कुक्कुट प्रदर्शन परीक्षण केंद्र  के सभी स्टाफ सदस्यों और नरसिंगपुर के स्वयंसेवकों को "स्वच्छता शपथ" और "एक बार उपयोग में आने वाली प्लास्टिक  पर प्रतिबंध और शून्य अपशिष्ट कार्यक्रम" की शपथ दिलाई। इसके बाद मुख्य परिसर के अंदर और बाहर स्वच्छता अभियान चलाया गया। अवांछित पौधों, खरपतवारों और प्लास्टिक और पॉलिथीन जैसी गैर-बायोडिग्रेडेबल वस्तुओं का निस्तारण भी किया गया।
प्रतिभागियों ने केंद्रीय कुक्कुट प्रदर्शन परीक्षण केंद्र , गुरुग्राम के परिसर में स्वच्छता में सुधार करके स्वच्छता के लिए 1 घंटे के श्रमदान द्वारा बापू को उनकी जयंती की पूर्व संध्या पर 'स्वच्छांजलि' अर्पित की। कार्यक्रम के दौरान, पांच लोगों को अपने परिवेश की स्वच्छता सुनिश्चित करने के लिए किए गए उत्कृष्ट प्रयासों और स्वच्छ भारत अभियान में उनकी समग्र पहल और नेतृत्व के लिए स्वच्छता पुरस्कार-2023 से सम्मानित किया गया। इस कार्यक्रम में "स्वच्छता ही सेवा" और "एक तारीख एक घंटा एक साथ"  में हरियाणा में गुरुग्राम जिले के नरसिंहपुर में स्वयंसेवकों ने बढ़ चढ़ कर भाग लिया।
भारत सरकार के स्वच्छता ही सेवा अभियान का उद्देश्य श्रमदान  और जन भागीदारी  के माध्यम से स्वच्छता के स्पष्ट उच्च क्रम को सुनिश्चित करने के लिए संपूर्ण सरकारी दृष्टिकोण अपनाना है। पशुपालन और डेयरी विभाग ने 1 अक्टूबर, 2023 को सुबह 10 बजे नई दिल्ली स्थित मुख्यालय और देश भर के सभी क्षेत्रीय स्तर के अधीनस्थ संस्थानों में स्वच्छता के लिए 1 घंटे के श्रमदान के आह्वान के साथ अभियान में सामूहिक रूप से भाग लिया है। यह गांधी जी की जयंती की पूर्व संध्या पर बापू के लिए एक "स्वच्छांजलि" होगी।